CELEX: 32004R2244
Language: hu
Date: 2004-12-23 00:00:00
Title: A Bizottság 2244/2004/EK rendelete (2004. december 23.) egyes, Romániából származó feldolgozott mezőgazdasági termékeknek az Európai Közösségbe történő behozatalára vonatkozó 2005. évi vámkontingensek megnyitásáról

28.12.2004   
            
            
               HU
            
            
               Az Európai Unió Hivatalos Lapja
            
            
               L 381/8
            
         
      A BIZOTTSÁG 2244/2004/EK RENDELETE
   
   (2004. december 23.)
   egyes, Romániából származó feldolgozott mezőgazdasági termékeknek az Európai Közösségbe történő behozatalára vonatkozó 2005. évi vámkontingensek megnyitásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról szóló1993. december 6-i 3448/93/EK tanácsi rendeletre (1), és különösen annak 7. cikke (2) bekezdésére,
   tekintettel a Finn Köztársaság, az Osztrák Köztársaság és a Svéd Királyság Európai Unióhoz történő csatlakozásának, valamint az Uruguayi Forduló során a mezőgazdasági tárgyalásokon elért eredményeknek, többek között a meglévő kedvezményes rendszer javításának figyelembevétele céljából, az egyrészről az Európai Közösségek és azok tagállamai, másrészről Románia között létrejött Európa-megállapodás kereskedelmi vonatkozásainak kiigazításáról szóló jegyzőkönyv elfogadásáról szóló, 1998. október 5-i 98/626/EK tanácsi határozatra (2) és különösen annak 2. cikke (1) bekezdésére,
   mivel:
   
               (1)
            
            
               A Romániával fennálló Európa-megállapodásnak a feldolgozott mezőgazdasági termékek kereskedelméről szóló, a megállapodás kereskedelmi vonatkozásainak kiigazításáról szóló jegyzőkönyvvel módosított 3. jegyzőkönyve rendelkezik egyes, Romániából származó feldolgozott mezőgazdasági termékek behozatali vámjai mezőgazdasági alkotóelemének a vámkontingensek szabta keretek között érvényes csökkentéséről. Ezeket a kontingenseket a 2005. évre meg kell nyitni.
            
         
               (2)
            
            
               A Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet (3) megállapítja a vámkontingensek kezelésére vonatkozó szabályokat. Az e rendelet által megnyitott vámkontingenseket e szabályoknak megfelelően kell kezelni.
            
         
               (3)
            
            
               Az e rendeletben előírt intézkedések összhangban vannak az I. mellékletben fel nem sorolt, feldolgozott mezőgazdasági termékek kereskedelmére vonatkozó horizontális kérdések irányítóbizottságának véleményével,
            
         ELFOGADTA EZT A RENDELETET:
   1. cikk
   A 2005. január 1. és 2005. december 31. közötti időszakra a Romániából származó feldolgozott mezőgazdasági termékeknek a mellékletben felsorolt éves közösségi vámkontingenseit az ott megjelölt feltételekkel megnyitják.
   2. cikk
   Az 1. cikkben említett közösségi vámkontingenseket a 2454/93/EGK rendelet 308a., 308b. és 308c. cikkével összhangban a Bizottság kezeli.
   3. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2005. január 1-jétől kell alkalmazni.
   
      Ez a rendelet egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. december 23-án.
      
         
            a Bizottság részéről
         
         Günter VERHEUGEN
         
         
            alelnök
         
      
   
   
      (1)  HL L 318., 1993.12.20., 18. o. A legutóbb a 2580/2000/EK tanácsi rendelettel (HL L 298., 2000.11.25., 5. o.) módosított rendelet.
   
      (2)  HL L 301., 1998.11.11., 1. o.
   
   
      (3)  HL L 253., 1993.10.11., 1. o. A legutóbb a 2286/2003/EK rendelettel módosított rendelet (HL L 343, 2003.12.31., 1. o.)
   
      MELLÉKLET
      
                  Tételszám
               
               
                  KN-kód
               
               
                  Leírás
               
               
                  2005. évi kontingens
                  (tonna)
               
               
                  Alkalmazandó vámtétel (1)
                  
               
            
                  09.5431
               
               
                  ex 1704
               
               
                  Cukorból készült cukrászáruk (beleértve a fehér csokoládét), kakaó nélkül, kivéve a 10 tömeg %-nál több szacharózt tartalmazó, de az 1704 90 10. KN-kód alá tartozó más hozzáadott alkotót nem tartalmazó édesgyökér kivonatot (2)
                  
               
               
                  2 100
               
               
                  0 + RAC
               
            
                  09.5433
               
               
                  ex 1806
               
               
                  Csokoládé és más kakaótartalmú élelmiszer-készítmény (2), az 1806 10 15 és 1806 20 70
               
               
                  1 500
               
               
                  0 + RAC
               
            
                  09.5435
               
               
                  ex 1902 KN-kód alá tartozó termékek kivételével
               
               
                  Tészta főzve, töltve vagy másképp elkészítve is, az 1902 20 10 és 1902 20 30, KN-kód alá tartozó töltött tészták kivételével; kuszkusz (búzadarakása) elkészítve is
               
               
                  600
               
               
                  0 + RAC
               
            
                  09.5437
               
               
                  ex 1904
               
               
                  Gabonából vagy gabonatermékből puffasztással vagy pirítással előállított, elkészített élelmiszer (pl. kukoricapehely); másutt nem említett gabona (a kukorica kivételével) szem formában, pehely formában vagy más megmunkált szem formában (a liszt és a durva őrlemény kivételével) előfőzve vagy másképp elkészítve, az 1904 20 10 KN-kód alá tartozó termékek kivételével
               
               
                  438
               
               
                  0 + RAC
               
            
                  09.5439
               
               
                  1905
               
               
                  Kenyér, cukrászsütemény, kalács, keksz (biscuit) és más pékáru kakaótartalommal is; áldozó ostya, üres gyógyszerkapszula, pecsételő ostya, rizspapír és hasonló termék
               
               
                  1 875
               
               
                  0 + RAC
               
            
                  09.5441
               
               
                  2101 30 19
                  2101 30 99
               
               
                  Pörkölt pótkávé
                  Pörkölt pótkávé kivonata, eszenciája és koncentrátuma, a pörkölt cikória kivonata, eszenciája és koncentrátuma kivételével
               
               
                  163
               
               
                  0 + RAC
               
            
                  09.5443
               
               
                  2105 00
               
               
                  Jégkrém és egyéb ehető jég, kakaótartalommal vagy kakaó nélkül
               
               
                  114
               
               
                  0 + RAC
               
            
                  09.5445
               
               
                  0405 20 10
                  0405 20 30
                  ex 2106
                  ex 3302 10
                  3302 10 29
               
               
                  Kenhető tejkészítmények (vajkrém) legalább 39 tömegszázalék, de legfeljebb 75 tömegszázalék zsírtartalommal
                  Másutt nem említett élelmiszer-készítmények, a 2106 10 20, 2106 90 20 és 2106 90 92, KN-kód alá tartozó termékek, valamint az ízesített vagy színezett cukorszirup kivételével (2)
                  
                  Illatanyag-keverékek, valamint az italgyártásban nyersanyagként használt keverékek, amelyek egy vagy több ilyen anyagon alapulnak (beleértve az alkoholos oldatokat is)
                  Egyéb
               
               
                  1 050
               
               
                  0 + RAC
               
            
                  09.5447
               
               
                  2202 90 91
                  2202 90 95
                  2202 90 99
               
               
                  Alkoholmentes, 0401–0404 KN-kódok alá tartozó terméket vagy 0401–0404 KN-kódok alá tartozó termékből nyert zsírt tartalmazó italok, a 2009 KN-kód alá tartozó gyümölcs- és zöldséglevek kivételével
               
               
                  100
               
               
                  0 + RAC
               
            
         (1)  RAC = csökkentett mezőgazdasági alkotóelemek (a megállapodás 3. jegyzőkönyvében meghatározott alapmennyiségeknek megfelelően számítva). E csökkentett mezőgazdasági alkotóelemekre a közösségi vámtarifa szerinti legnagyobb vámtétel érvényes, ha van ilyen; az 1704 10 91, 1704 10 99, 2105 00 10, 2105 00 91 és 2106 90 10 KN-kód alá tartozó termékekre a megállapodás szerinti legnagyobb vámtétel érvényes.
      
         (2)  Kivéve a legalább 70 tömegszázalék szacharózt (beleértve a szacharózban kifejezett invertcukrot is) tartalmazó, ex 1704 90 51, ex 1704 90 99, ex 1806 20 80, ex 1806 20 95, ex 1806 90 90 és ex 2106 90 98 KN-kód alá tartozó árukat.